二十二根
註釋與引用

↑  
《相應部·有偈品·諸天相應·S.1.62.心》：「Cittasuttaṃ

Kenassu nīyati loko, kenassu parikassati;

Kissassu ekadhammassa, sabbeva vasamanvagū ti.

Cittena nīyati loko, cittena parikassati;

Cittassa ekadhammassa, sabbeva vasamanvagū ti.」

元亨寺譯文：「[天神：]世間依何導，依何物所惱，以何之一法，一切所從屬。[世尊：]世間依心導，依心之所惱，以心之一法，一切所從屬。」

《雜阿含經·一〇〇九經》：「時，彼天子說偈問佛：誰持世間去，誰拘牽世間，何等為一法，制御於世間。爾時，世尊說偈答言：心持世間去，心拘引世間，其心為一法，能制御世間。」

《別譯雜阿含經·二三六經》：「時有一天，……而說偈言：云何劫世間，云何名苦惱，云何是一法，世間得自在。爾時，世尊以偈答曰：意劫將諸趣，意苦惱世間，意名為一法，世間得自在。」

《增支部·四集·婆羅門品·A.4.186.浮現》：「Ummaggasuttaṃ

Evañhi tvaṃ, bhikkhu, pucchasi – kena nu kho, bhante, loko nīyati, kena loko parikassati, kassa ca uppannassa vasaṃ gacchatī ti?  Evaṃ, bhante. Cittena kho, bhikkhu, loko nīyati, cittena parikassati, cittassa uppannassa vasaṃ gacchatī ti.」
元亨寺譯文：「比丘！汝作如是問耶？謂：大德！世界為何者所引導？世界為何者所牽引？已生者隨何力耶？大德！誠然！比丘！世界為心所引導，為心所牽引，已生者隨心之力。」

《中阿含經·心品·心經》：「世尊告曰：比丘！心將世間去，心為染著，心起自在。比丘！彼將世間去，彼為染著，彼起自在。比丘！多聞聖弟子非心將去，非心染著，非心自在。比丘！多聞聖弟子不隨心自在，而心隨多聞聖弟子。」

竺法護譯《佛說意經》：「彼比丘却坐一面已，白世尊曰：唯世尊！我今日獨在房中，意生是念，以何故世間牽？以何故受於苦？以何故生已？生已入隨從。……此比丘！以意故世間牽，以意故受於苦，生意，生意已入隨從。比丘！而令世間牽，受於苦，生已，生已入隨從。比丘！聖弟子無所著，以彼牽，以彼去，彼生已，生已則隨從。此比丘！聖弟子阿羅漢，能自御意，不自隨意。」
↑  
《鞞婆沙論》：「意根二事為增上緣，一者、次生當來有，二者、自在。次生當來有者，如所說：阿難，若識不入母胎，寧名色膜漸厚不？阿難曰，不也，世尊，是謂次生當來有也。自在者，如所說：比丘，心牽世間，心煩惱，心生自在。」

《阿毘曇毘婆沙論》：「意根於二處，作威勢緣勝，一、令未來有相續，二、自在令他隨順。令未來有相續者，如說：佛告阿難，若識不在母身，名色成迦羅羅不？答言，不也。自在令他隨順者，如說：比丘當知，心能將世間，能生世間，若心生處，皆得自在。」

真諦譯世親《阿毘達磨俱舍釋論》：「意根，於託後有相應，及隨從自在中增上。此中後有相應者，如經言：是時乾闥婆，於二意中隨一現前，或與欲相應，或與瞋相應。隨從者，如偈言：意引將世間，意轉令變異，是意根一法，一切法隨行。」

玄奘譯世親《阿毘達磨俱舍論》：「意根二者，謂能續後有，及自在隨行。能續後有者，如契經言：時健達縛於一心內，隨一現前，謂或愛俱，或恚俱等。自在隨行者，如契經言：心能導世間，心能遍攝受，如是心一法，皆自在隨行。」

玄奘譯眾賢《阿毘達磨順正理論》：「意根於二有增上者，謂能續後有，及自在隨行。能續後有者，如世尊告阿難陀言：識若不入母胎中者，精血得成羯剌藍不？不也，世尊，乃至廣說。自在隨行者，如契經言：心能導世間，心能遍攝受，如是心一法，皆自在隨行。」
↑ 《鞞婆沙論》：「更有說者，此男根、女根，復有二事，為增上緣，一者、染著，二者、清淨。 是謂：男根、女根，二事為增上緣。」《阿毘曇毘婆沙論》：「復有說者：男根、女根，於煩惱、出要二處，作威勢緣勝。煩惱處勝者，不以婬欲合會故勝，所以者何？此處應爾，不足生疑；若有男根、女根者，能受惡戒，能斷善根，令此身中無善種子，能作五無間業；如是等事，黃門、般吒，無形、二形，所不能作。出要處勝者，若此二根不壞，能受逮解脫戒，能生禪戒、無漏戒，能離欲愛、色、無色愛，能生佛種子，及聲聞、辟支佛種子；如是等事，黃門、般吒，無形、二形，所不能作。」《大毘婆沙論》：「有說：此二於染淨品增上。於染勝者，非於婬欲，此無疑故；但由此二，若壞、若闕，於不律儀，五無間業，不能受作，亦復不能斷諸善根。於淨勝者，此男、女根，若壞、若闕，便不能起一切律儀，亦復不能離三界染，不能種植三乘種子。」
染著者，非婬故說增上主，此中無疑。問曰：若非婬者，此云何？答曰：若有具此二根，彼受非威儀，能起五逆，斷善根，滅一切善種子，破壞一切善根；此不成男性、不成男，無形、二形，不能作爾所惡。
清淨者，若具此二根，彼受具足戒威儀，能起定威儀、無漏威儀，除欲界結、色界結，得須陀洹果、斯陀含果、阿那含果、阿羅漢果、辟支佛果、佛果；此不成男性、不成男，無形、二形，不能發爾所功德。
↑  
《大毘婆沙論》「問：無漏受，云何於雜染品增上耶？答：初起加行，及趣入時，亦於雜染品增上，謂：觀行者，求彼受時，亦須追求衣食等物，由此勢力，亦生染故。有說：受於染淨，俱勝樂受，於染勝者，如說：『於樂受，貪隨增』；於淨勝者，如說：『樂故心定』；苦受於染勝者，如說：『於苦受，瞋隨增』；於淨勝者，如說：『苦為信依』；不苦不樂受於染勝者，如說：『於不苦不樂受，無明隨增』；於淨勝者，如說：『六出離依捨』。」
↑  《阿毘曇毘婆沙論》：「復如說：『若我弟子，以信為障板，則能障不善外敵，修行善法。』」
↑ 《雜阿含經·六四二經》：「爾時，世尊告諸比丘：有三根，未知當知根，知根，無知根。爾時，世尊即說偈言：
覺知學地時，隨順直道進，精進勤方便，善自護其心。
如自知生盡，無礙道已知；
以知解脫已，最後得無知。不動意解脫，一切有能盡，諸根悉具足，樂於根寂靜。持於最後身，降伏眾魔怨。」
↑  《相應部·大品·根相應·S.48.42.溫那巴婆羅門》：「尊瞿曇！五根有異對境，有異行境，對他境互不能領受。以何為五根耶？眼根、耳根、鼻根、舌根、身根是。尊瞿曇！此五根有異對境，有異行境，對他境互不能領受。以何為歸趣耶？對何之境為領受耶？
婆羅門！五根有異對境，有異行境，對他境互不能領受。以何為五根耶？眼根、耳根、鼻根、舌根、身根是。婆羅門！此五根有異對境，有異行境，對他境互不能領受，以意為歸趣，意領受其境。

尊瞿曇！意以何為歸趣耶？婆羅門！意以念為歸趣。

尊瞿曇！念以何為歸趣耶？婆羅門！念以解脫為歸趣。

尊瞿曇！解脫以何為歸趣耶？婆羅門！解脫以涅槃為歸趣。

尊瞿曇！涅槃以何為歸趣耶？婆羅門！所問過甚矣。所問不能取邊際。婆羅門！梵行立，即入涅槃，趣於涅槃、盡於涅槃。」
↑  
《中阿含經·晡利多品·大拘絺羅經》：「尊者舍黎子……復問曰：賢者拘絺羅！有五根異行，異境界，各各受自境界。眼根，耳、鼻、舌、身根，此五根異行，異境界，各各受自境界。誰為彼盡受境界？誰為彼依耶？尊者大拘絺羅答曰：五根異行、異境界，各各自受境界。眼根，耳、鼻、舌、身根，此五根異行，異境界，各各受自境界。意為彼盡受境界，意為彼依。……

復問曰：賢者拘絺羅！意者，依何住耶？尊者大拘絺羅答曰：意者，依壽，依壽住。……

復問曰：賢者拘絺羅！壽者，依何住耶？尊者大拘絺羅答曰：壽者依暖，依暖住。……

復問曰：賢者拘絺羅！壽及暖，此二法，為合？為別？此二法，可得別施設耶？尊者大拘絺羅答曰：壽及暖，此二法，合不別，此二法，不可別施設。所以者何？因壽故有暖，因暖故有壽，若無壽者則無暖，無暖者則無壽。……

復問曰：賢者拘絺羅！有幾法？生身死已，身棄塚間，如木無情。尊者大拘絺羅答曰：有三法，生身死已，身棄塚間，如木無情，云何為三？一者、壽，二者、暖，三者、識。此三法生身死已，身棄塚間，如木無情。」
↑  
《大毘婆沙論》：「歸趣是意業，如契經說：『苾芻當知，如是五根，各別所行，各別境界，意根總領受，彼所行境界
，意歸趣，彼作諸事業。』」

《阿毘曇毘婆沙論》：「歸屬義是意義，如說：『比丘當知，此五根，雖行種種境界，必持意分別，終歸屬意。』」
↑  
《雜阿含經·六五二經》：「爾時，世尊告諸比丘，如上說，差別者：若比丘於此五根，若利、若滿足，得阿羅漢。若軟、若劣，得阿那含。若軟、若劣，得斯陀含。若軟、若劣，得須陀洹。滿足者，成滿足事；不滿足者，成不滿足事；於此五根，不空無果。若於此五根一切無者，我說彼為外道凡夫之數。」
↑  
《大毘婆沙論》：「云何世第一法？答：若心心所法為等無間，入正性離生，是謂世第一法。有作是說：『若五根為等無間，入正性離生，是謂世第一法。』問：誰作此說，答：是舊阿毘達磨者說。問：彼何故作此說？答：為遮餘部故作是說，不必唯說五根為性，謂分別論者執：信等五根唯是無漏，一切異生悉不成就。問：彼部何故作此執耶？答：彼由契經故作此執。謂契經說：『若有五根增上猛利，平等圓滿多修習故，成阿羅漢諸漏永盡。從此減下成不還者，次復減下成一來者，次復減下成預流者，若全無此信等五根，我說彼住外異生品。』由此經故，彼執五根唯是無漏。」
↑  
《舍利弗阿毘曇論·問分·根品》：「二十二根，幾聖？幾非聖？八聖，十一非聖，三二分，或聖或非聖。云何八聖？信根乃至已知根，名八聖。云何十一非聖？眼根乃至苦根及憂根，名十一非聖。云何三二分、或聖或非聖？喜根、捨根、意根，名三二分、或聖或非聖。
云何喜根非聖？……云何喜根非聖？……云何喜根聖？喜根無漏，名喜根聖。云何喜根聖？喜根，信根相應意觸樂受，名喜根聖。……云何捨根非聖？……云何捨根非聖？……云何捨根聖？捨根無漏，名捨根聖。云何捨根聖？捨根信根相應意觸不苦不樂受，名捨根聖。云何意根非聖？……云何意根非聖？……云何意根非聖？……云何意根聖？意根無漏，名意根聖。云何意根聖？意根、信根相應意界、意識界，名意根聖。云何意根聖？意根，學、無學學人離結使，乃至即得阿羅漢果，若實人，若趣，若意界、意識界，名意根聖。
有漏？無漏？有愛？無愛？有求？無求？當取？非當取？有取？無取？有勝？無勝？亦如是。」
↑  
《阿毘達磨品類足論·辯千問品》：「二十二根者，謂眼根乃至具知根。……幾有漏等者，十有漏，三無漏，九應分別：謂意根，或有漏，或無漏。云何有漏？謂有漏作意相應意根。云何無漏？謂無漏作意相應意根，樂、喜、捨、信、精進、念、定、慧根亦爾。」
↑  《大毘婆沙論》：「善根有三種，一、順福分，二、順解脫分，三、順決擇分。

順福分善根者，謂種生人、生天種子。生人種子者，謂此種子，能生人中，高族大貴，多饒財寶，眷屬圓滿，顏貌端嚴，身體細渜，乃至或作轉輪聖王。生天種子者，謂此種子，能生欲、色、無色天中，受勝妙果，或作帝釋、魔王、梵王，有大威勢，多所統領。
順解脫分善根者，謂種決定解脫種子，因此決定，得般涅槃。
順決擇分善根者，謂煖、頂、忍、世第一法。」
↑  
《大毘婆沙論》：「為遮彼意故，舊阿毘達磨者說：『世第一法，以五根為自性。』世第一法在異生身故，知五根亦通有漏，異生定不成有為，無漏故。……
問：若通有漏，彼所引經，當云何釋？答：信等五根實通有漏，彼經一向說無漏者，所以者何？依無漏根建立聖者，有差別故。有說：彼經唯說聖道，所以者何？聖者差別依聖道說，非世俗故。
問：彼經又說：『若全無此信等五根，我說彼住外異生品。』復云何通？答：斷善根者，名外異生。謂諸異生總有二種：一內、二外。不斷善根，說名為內；斷善根者，說名為外。彼經意說：若全無此信等五根，我說名為斷善根者，故所引經於我無失。」

《阿毘曇毘婆沙論》：「問曰：上言『若無五根，墮凡夫數。』此云何通？答曰：彼言墮凡夫數者，謂斷善根凡夫。」

《瑜伽師地論·攝事分·契經事》:「復次、若依諸佛無上菩提，所得正信乃至正慧，於此世間，亦無有者，當知此住外異生品；即於此法，唯有世間，無出世者，當知此住內異生品，非外異生；若於此法，有出世者，當知一切別住，餘品非彼品類。」
↑ 《阿毘達磨法蘊足論》：「云何眼根？謂： 如是，過去、未來、現在諸所有眼，名為眼根，亦名所知，所識，所通達，所遍知，所斷所解，所見所得，所覺、所現等覺，所了、所等了，所觀、所等觀，所審察，所決擇，所觸、所等觸，所證、所等證。此復云何？謂：四大種所造淨色。或地獄，或傍生，或鬼界，或天，或人，或中有，及脩所成，所有名號，異語增語，想、等想，施設言說，謂：名眼，名眼處，名眼界，名眼根，名見，名道路，名引導，名白，名淨，名藏，名門，名田，名事，名流，名池，名海，名瘡，名瘡門，名此岸。如是眼根，是內處攝。云何耳根？謂：耳於聲，已、正、當聞，及彼同分，是名耳根。……此復云何？謂：四大種所造淨色。……如是耳根，是內處攝。云何鼻根？謂：鼻於香，已、正、當嗅，及彼同分，是名鼻根。……此復云何？謂：四大種所造淨色。……如是鼻根，是內處攝。云何舌根？謂：舌於味，已、正、當嘗，及彼同分，是名舌根。……此復云何？謂：四大種所造淨色。……如是舌根，是內處攝。云何身根？謂：身於觸，已、正、當覺，及彼同分，是名身根。……此復云何？謂：四大種所造淨色。……如是身根，是內處攝。云何女根？謂：女、女體、女性，女勢分，女作用。此復云何？謂：臍輪下，膝輪上，所有肉身，筋脈流注，若於是處，與男交會，發生平等領納樂受，是名女根。云何男根？謂：男、男體、男性，男勢分，男作用。……云何命根？謂：彼彼有情，在彼彼有情聚中，不移不轉，不破不沒，不失不退，壽住存活，護、隨護，轉、隨轉，是命，是命根，是名命根。云何意根？謂：意於法，已、正、當知，及彼同分，是名意根。……此復云何？謂：心、意、識。……如是，意根是內處攝。」
眼於色，已、正、當見，及彼同分，是名眼根。
又、眼增上發眼識，於色，已、正、當了別，及彼同分，是名眼根。
又、眼於色，已、正、當礙，及彼同分，是名眼根。
又、眼於色，已、正、當行，及彼同分，是名眼根。
↑  
《舍利弗阿毘曇論·問分·根品》：「問曰：幾根？答曰：二十二根。何等二十二根？眼根、耳根、鼻根、舌根、身根、女根、男根、命根，樂根、苦根、喜根、憂根、捨根，意根，信根、進根、念根、定根、慧根，未知欲知根、知根、已知根。

云何眼根？眼入，名眼根。云何眼根？眼界，名眼根。云何眼根？若眼，我分攝，四大所造淨色，名眼根。云何眼根？若眼，我分攝，四大所造過去、未來、現在淨色，名眼根。云何眼根？若眼，我分攝，已見色、今見、當見、不定，若眼，我分攝，色光已來、今來、當來、不定，名眼根。云何眼根？若眼，我分攝，已對色、今對、當對、不定，若眼，我分攝，色已對、今對、當對、不定，名眼根。若眼無礙，是眼、是眼入，是眼根，是眼界，是田，是物，是，是藏，是世，是淨，是泉，是海，是沃燋，是洄澓，是瘡，是繫，是目，是入我分，是此岸，是內入眼見色，是名眼根。
耳根、鼻根、舌根、身根，亦如是。
云何女根？若女、女性、女形、女相，是名女根。
云何男根？若男、男性、男形、男相，是名男根。
云何命根？壽，是名命根。云何命根？若眾生住，是名命根。云何命根？諸眾生，諸眾生中，不終、不退，不喪、不死，時未過，行在護持，名命根。……

云何意根？意入，名意根。云何意根？識陰，名意根。云何意根？若心、意、識，六識身，七識界，名意根。云何意根？若識，過去、未來、現在，內、外，麁、細，卑、勝，遠、近，是名意根。云何六識身？眼識身，耳、鼻、舌、身、意識身。云何眼識身？緣眼、緣色、緣明、緣思惟，以四緣識生，已生、今生、當生、不定，是名眼識身。云何耳、鼻、舌、身、意識身？緣意、緣法、緣思惟，以三緣識，已生、今生、當生、不定，名意識身，是名六識身。云何七識界？眼、耳、鼻、舌、身識界，意界，意識界。云何眼識界？若識，眼根生，色境界，已生、今生、當生、不定，名眼識界。云何耳、鼻、舌、身識界？若識，身根生，觸境界，已生、今生、當生、不定，名身識界。云何意界？意知法、念法，若初心，已生、今生、當生、不定，是名意界。云何意識界？若識相似，不離彼境界，及餘相似心識，已生、今生、當生、不定，名意識界，是名七識界。」
↑  
《鞞婆沙論》：「問曰：若爾者，男根、女根，何因得根名？答曰：此欲界中，婬稷、婬種。此婬稷、婬種因，男根、女根也。或曰：因五事故，一者、生生，二者、生欲樂，三者、能止結，四者、依起染污身識，五者定行婬人。生生者，胎生也。生欲樂者，彼婬人於此處，起欲樂已，遍身中生樂，如聖人從眉間起聖樂已，遍身中生樂，如是彼婬者，此處起欲樂已，遍身中生樂。能止結者，須臾止也。依染污身識者，依餘三種生識，善、不善、無記。依男根、女根已，必生不善身識，非是善，非是無記。定行婬人者，習婬心，非不習婬心。是五事故，一、生生，二、生欲樂，三、能止結，四、依起染污身識，五、定行婬人，以是故，男根、女根得名。」
↑  
《阿毘曇毘婆沙論》：「問曰：男根、女根，以何事故、得名為根？答曰：以四事故，一、能有所生，二、能生欲樂，三、能制煩惱，四、能為染污識及相應法作所依。能有所生者，生胎生、卵生。能生欲樂者，行欲之人，此處生樂，遍身中，如聖人眉間生聖樂，遍在身中，彼亦如是。制煩惱者，須臾間斷。能為染污識及相應作所依者，餘所依生三種識，或善、不善、無記，此二所依，唯生染污愛相應、相親近識。」

《大毘婆沙論》：「問：何故男、女復得名根？答：生有情故，生欲樂故，制煩惱故，為染依故。生有情者，謂生胎生、卵生有情。生欲樂者，謂於是處初生欲樂，後乃遍身，如依眉間初生聖樂，後乃遍身，於亦如是。制煩惱者，謂此志性，能於暫時，伏諸煩惱。為染依者，謂染污識及相應法此為所依，餘處身根發三種識，此唯發染污識非餘，發此識時，唯作習近意故，心與貪俱。」
↑  
《鞞婆沙論》：「問曰：若此根本、眾生種，彼餘根何因得名？答曰：因種、因染著、因淨、因已淨。因種者，意根也。……」

《阿毘曇毘婆沙論》：「問曰：若然者，餘根以何事故、得名為根？答曰：此六是眾生根本。根本以何為種子？識為種子。……」

《大毘婆沙論》：「問：若命等六是勝義根者，餘十六種何故名根：答：與命等六，作種子，作雜染，作清淨，作
清淨位，故亦名根。誰作種子？謂意根。……」
1 2  
《鞞婆沙論》：「問曰：男根、女根，何因得根名？答曰：謂此中轉生人，亦生出要人；轉生人者，如六師也；生出要人者，佛、辟支佛、聲聞也，以是故，男根、女根得名。」

《阿毘曇毘婆沙論》：「問曰：如身根微塵，從足至頂盡遍，何故此處所身根、名男根女根？非餘處所耶？尊者和須蜜說曰：以此處所故，分別是男是女；問曰：若然者，二形人亦名男亦名女耶？答曰：此不名男，亦不名女。復次此處所，能生增長人、寂靜人；增長人者，如富蘭那等六師；寂靜人者，謂佛、辟支佛、聲聞；尊者佛陀提婆說曰：此處所能生諸仙，能生牟尼，能生善調伏者，能生善共住者。」

《大毘婆沙論》：「問：身根極微，遍身等有，何故此獨名女男根？復說為顯？尊者世友作如是說：此處能顯是男女故，名男女根，復說為顯；問：有二形者亦能顯耶？答：此不能顯，不決定故，由此故說非女非男。有說：此處生流轉者、還滅者故，外道六師補刺拏等，名流轉者；聲聞、獨覺、及與如來，名還滅者；尊者說曰：此處能生諸仙，牟尼，諸聰慧者，善調伏者，易共住者，故名男女根，亦說名顯。」
↑  
《阿毘曇毘婆沙論》：「男根女根，以何事故、得名為根？答曰：欲界眾生，以欲為苗稼、種子，從何處而有？皆從男根、女根。」

《大毘婆沙論》：「問：何故男女亦得名根？答：欲界有情欲為種子，欲為苗稼，此依何有？謂男、女根，是故此二亦得名根。」
↑  
《阿毘曇毘婆沙論》：「尊者瞿沙說曰：命等八根，是實義根，命等八根者，謂：眼、耳、鼻、舌、身、男根、女根、命根，所以者何？此是眾生根本。問曰：若然者，餘根以何事故得名為根？答曰：此八是眾生根本，根本以何為種子，誰令其煩惱？謂：五受根。誰令其出要？謂：信等五根。何處得出要？謂：見道、修道、無學道。」

《大毘婆沙論》：「尊者妙音作如是說：命等八種是勝義根，謂：眼、耳、鼻、舌、身、男、女、命，有情本故。問：若命等八是勝義根者，餘十四種何故名根？答：與命等八，作種子，作雜染，作清淨，作清淨位，故亦名根，廣如前說。」
↑  
世親《阿毘達磨俱舍論》：「復有餘師別說根相，頌曰：或流轉所依，及生住受用，建立前十四，還滅後亦然。論曰：或言顯此是餘師意，約流轉還滅，立二十二根。流轉所依，謂眼等六；生由女男，從彼生故；住由命根，仗彼住故；受用由五受，因彼領納故，約此建立前十四根。還滅位中，即約此四義類別故，立後八根。還滅所依，謂信等五，於三無漏由初故生，由次故住，由後受用。根量由此無減無增，即由此緣經立次第。」

《大毘婆沙論》：「當言一眼見色？二眼見色耶？乃至廣說。問：何故作此論？答：為止他宗顯己義故。謂或有執：眼識見色，如尊者法救。或復有執：眼識相應慧見色，如尊者妙音。或復有執：和合見色，如譬喻者。或復有執：一眼見色，如犢子部。為止如是他宗異執，顯示己宗二眼見色，故作斯論。」

大乘光《俱舍論記》：「若爾眼根至云何名見者。識見家難。即是法救、大眾部等。」「復有餘師至立二十二根者。此下第二敘異說。是識見等家立根相。」
↑  
《大毘婆沙論》：「此九根，有位名未知當知根，有位名已知根，有位名具知根；即見道位，修道位，無學道位，如次應知。又在隨信、隨法行相續中，名未知當知根；在信解、見至、身證相續中，名已知根；在慧解脫、俱解脫相續中，名具知根。九根聚集，隨位說三故，無別體。」